cyanic-selkie/wikianc huggingface dataset:
पंडित भगवद्दत्त
जीवनी
भगवद्दत्त जी एक पंजाबी व्यापारी की तरह ढीला पाजामा, कमीज, सफेद पगड़ी, कानों में स्वर्ण कुंडल आदि पहनते थे; पर जब वे संस्कृत में तर्कपूर्ण ढंग से धाराप्रवाह बोलना आरम्भ करते थे, तो सब उनकी विद्वत्ता का लोहा मान जाते थे। 22 नवम्बर, 1968 को दिल्ली में ही उनका देहान्त हुआ।
कृतियाँ
उनकी प्रमुख पुस्तकें निम्नलिखित हैं-
तसलीमा नसरीन
तसलीमा नसरीन (जन्म : २५ अगस्त १९६२) बांग्ला लेखिका एवं भूतपूर्व चिकित्सक हैं जो १९९४ से बांग्लादेश से निर्वासित हैं। १९७० के दशक में एक कवि के रूप में उभरीं तसलीमा १९९० के दशक के आरम्भ में अत्यन्त प्रसिद्ध हो गयीं। वे अपने नारीवादी विचारों से युक्त लेखों तथा उपन्यासों एवं इस्लाम एवं अन्य नारीद्वेषी मजहबों की आलोचना के लिये जानी जाती हैं।  उन्होंने 1990 के दशक की शुरुआत में अपने निबंधों और उपन्यासों के कारण वैश्विक ध्यान प्राप्त किया, जो नारीवादी विचारों और आलोचनाओं के साथ था कि वह इस्लाम के सभी "गलत" धर्मों के रूप में क्या करती हैं। वह प्रकाशन, व्याख्यान और प्रचार द्वारा विचारों और मानवाधिकारों की आजादी की वकालत करती है।
जीवनी
तसलीमा का जन्म प्रचलित रूप से २५ अगस्त सन् १९६२ को माना जाता है, परन्तु वास्तव में उनका जन्म ५ सितंबर १९६० ई० (सोमवार)  को तत्कालीन पूर्वी पाकिस्तान (अब बांग्लादेश) के मयमनसिंह शहर में हुआ था। उन्होंने मयमनसिंह मेडिकल कॉलेज से १९८६ में चिकित्सा स्नातक की डिग्री प्राप्त करने के बाद सरकारी डॉक्टर के रूप में कार्य आरम्भ किया जिस पर वे १९९४ तक थीं। जब वह स्कूल में थी तभी से कविताएँ लिखना आरम्भ कर दिया था।
बांग्लादेश में उनपर जारी फ़तवे के कारण आजकल वे कोलकाता में निर्वासित जीवन जी रही हैं। हालांकि कोलकाता में मुसलमानों के विरोध के बाद उन्हें कुछ समय के लिये दिल्ली और उसके बाद फिर स्वीडन में भी समय बिताना पड़ा लेकिन इसके बाद जनवरी २०१० में वे भारत लौट आईं। उन्होंने भारत में स्थाई नागरिकता के लिये आवेदन किया है लेकिन भारत सरकार की ओर से उस पर अब तक कोई निर्णय नहीं हो पाया है। यूरोप और अमेरिका में एक दशक से भी अधिक समय रहने के बाद, तस्लीमा 2005 में भारत चले गए, लेकिन 2008 में देश से हटा दिया गया, हालांकि वह दिल्ली में रह रही है, भारत में एक आवासीय परमिट के लिए दीर्घावधि, बहु- 2004 के बाद से प्रवेश या 'एक्स' वीज़ा।  उसे स्वीडन की नागरिकता मिली है।
स्त्री के स्वाभिमान और अधिकारों के लिए संघर्ष करते हुए तसलीमा नसरीन ने बहुत कुछ खोया। अपना भरापूर परिवार, दाम्पत्य, नौकरी सब दांव पर लगा दिया। उसकी पराकाष्ठा थी देश निकाला।
नसरीन को रियलिटी शो बिग बॉस 8 में भाग लेने के लिए कलर्स (टीवी चैनल) की तरफ से प्रस्ताव दिया गया है। तसलीमा ने इस शो में भाग लेने से मना कर दिया है।
सम्मान एवं पुरस्कार
अपने उदार तथा स्वतंत्र विचारों के लिये तसलीमा को देश-विदेश में सैकड़ों पुरस्कार एवं सम्मान प्रदान किये गये हैं। इनमें से कुछ ये हैं-
याबलोचकिना क्रेटर (शुक्र ग्रह)
याबलोचकिना (अंग्रेज़ी: Yablochkina, रूसी: Яблочкина) शुक्र ग्रह (वीनस) पर स्थित एक प्रहार क्रेटर है। इसका व्यास (डायामीटर) ६४ किमी है। शुक्र पर घने बादल हमेशा उस ग्रह को ढके रहते हैं इसलिए याबलोचकिना क्रेटर के बारे में जानकारी केवल मेघ-भेदी रेडार द्वारा ही मिल पाई है।
नामोत्पत्ति
शुक्र ग्रह के क्रेटरों के नाम विख्यात महिलाओं पर रखे गये है। याबलोचकिना क्रेटर का नाम रूसी व सोवियत अभिनेत्री आलेक्सान्द्रा याबलोचकिना पर रखा गया है।
अबू बक्र रजी.
Hazrat Abubakar siddique
अबू बक्र का असली नाम अब्दुल्लाह इब्न अबू क़ुहाफ़ा (Abdullah ibn Abi Quhaafah अरबी عبد الله بن أبي قحافة), c. 573 ई – 23 अगस्त 634 ई, इनका मशहूर नाम अबू बक्र (أبو بكر) है।[1] अबू बक्र पैगंबर मुहम्मद के ससुर और उनके प्रमुख साथियों में से थे। वह मुहम्मद साहब के बाद मुसल्मानों के पहले खलीफा चुने गये। सुन्नी मुसलमान इनको चार प्रमुख पवित्र खलीफाओं में अग्रणी मानतें हैं। ये पैगंबर मुहम्मद के प्रारंभिक अनुयायियों में से थे और इनकी पुत्री आयशा पैगंबर की चहेती पत्नी थी।
एगरा, पश्चिम बर्धमान
एगरा (Egara) भारत के पश्चिम बंगाल राज्य के पश्चिम बर्धमान ज़िले में स्थित एक शहर है।
बरमोतर-लखेराज गाँव, पीरपैंती (भागलपुर)
बरमोतर-लखेराज पीरपैंती, भागलपुर, बिहार स्थित एक गाँव है।
धार रियासत
धार राज्य ब्रिटिश राज की एक रियासत थी। यह मध्य भारत एजेंसी के औपनिवेशिक शासन में एक सलामी राज्य था। धार भारत में मराठा प्रभुत्व के दौरान 1730 में लगभग एक राज्य के रूप में शुरू हुआ। 1941 में इसका क्षेत्रफल 1,798 वर्ग मील (4,660 किमी 2) और 253,210 की आबादी थी। धार (धारानगरी) 1732 से राज्य की राजधानी थी (1728 नींव से, राजा की पहली सीट मालवा थी)। 1948 में यह मध्य भार का हिस्सा बन गया
जननी (टीवी श्रृंखला)
जननी (अंग्रेज़ी |Janani) एक भारतीय टेलीविजन नाटक श्रृंखला है।इसका प्रीमियर १ मार्च, २०२१ को इशारा टीवी पर हुआ  ।  कम टीआरपी के कारण धरावाहिक बंद कर दिया गया।
कहानी
सविता अक्सर अपनी आवश्यकताओं की कीमत पर अपने बच्चों का पालन-पोषण करती है और उन्हें सब कुछ प्रदान करती है। और जब उसे उनकी सबसे ज्यादा जरूरत थी, तो उसके बच्चों के पास उसकी देखभाल करने का समय नहीं था। सविता घर से बाहर नहीं निकलने का फैसला करती है और अपने जीवन को फिर से बनाने के लिए एक यात्रा पर निकल जाती है। क्या वह सभी बाधाओं के खिलाफ उठेगी और खुद को एक स्वतंत्र सफल महिला बनाएगी?
प्रसारण
भारत में COVID-19 के प्रकोप के कारण मई, २०२१ में शो का उत्पादन और प्रसारण अनिश्चित काल के लिए रोक दिया गया था। श्रृंखला के मई २०२१ के मध्य में फिर से शुरू होने की उम्मीद थी, लेकिन ऐसा नहीं हो सका और श्रृंखला को आखिरी बार अप्रैल २०२१ में इसके शेष एपिसोड को प्रसारित करते हुए प्रसारित किया गया था।
दुलेपुरी, रामनगर तहसील
दुलेपुरी, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बसंतपुर गाँव, पीरपैंती (भागलपुर)
बसंतपुर पीरपैंती, भागलपुर, बिहार स्थित एक गाँव है।
बंजर नदी
बंजर नदी नर्मदा नदी की एक प्रमुख सहायक नदी है। यह मुख्यतः मंडला तथा बालाघाट जिले में बिरसा तहसील से प्रवाहित, क्षेत्र की प्रमुख नदी है। यह अपने उद्गम स्थल बंजारपुर (राजनाँदगाँव, छत्तीसगढ़) से निकलकर मंडला में महाराजपुर के निकट नर्मदा नदी में मिलती है। बंजर नदी के तट पर स्थित खर्राधार (ग्राम पंचायत रमगढ़ी) में कार्तिक पूर्णिमा के अवसर पर तीन दिवसीय मेले का अयोजन किया जाता है। बंजर तथा नर्मदा नदी का संगम स्थल एक तीर्थ के रूप में विख्यात है।
बंजर नदी की वजह से हवेली क्षेत्र (बम्हनी बंजर) इतना समृद्ध और विकसित हुआ है यही सिंचाई का एकमात्र सहारा है। कान्हा राष्ट्रीय उद्यान का काफी क्षेत्र इस नदी के अपवाह बेसिन में स्थित है।
गोपालपुर, पश्चिम बर्धमान
गोपालपुर (Gopalpur) भारत के पश्चिम बंगाल राज्य के पश्चिम बर्धमान ज़िले में स्थित एक शहर है।
बाबूपुर-ओगैरह गाँव, पीरपैंती (भागलपुर)
बाबूपुर-ओगैरह पीरपैंती, भागलपुर, बिहार स्थित एक गाँव है।
पेंट
पेंट (Paint) या प्रलेप तरल या अर्धतरल पदार्थ होता है जो बहुत पतली परत के रूप में विभिन्न वस्तुओं के तल पर चढ़ाया जाता है। बाद में यह ठोस आवरण के रूप में तल पर चिपक जाता है। ठोस में बदलने का कारण विलायक का वाष्पीकरण, या रासायनिक क्रियाएँ, या दोनों ही हो सकते हैं।
वर्णक और वाहक चक्कियों में पीसकर मिलाए जाते हैं। इस काम के लिये अनेक प्रकार की पीसनेवाली चक्कियाँ प्रयुक्त होती हैं। जिन पात्रों में वे मिश्रित किए जाते है, वे या तो जंगरोधी इस्पात के बने होते हैं, अथवा उनका भीतरी भाग पत्थर, या पोर्सिलेन, का बना होता है। उसे ठंडा रखने के लिये निचोल (jacket) लगा होता है अथवा फुहारे देने की व्यवस्था रहती है।
तल पर पेंट चढ़ाने की रीतियाँ विभिन्न हैं, जैसे फुहारा द्वारा, तल को पेंट में निमज्जित करके, अथवा बरुश द्वारा लेप से। सभी परिस्थितियों में तल स्वच्छ रहना चाहिए। लकड़ी के सामनों या फर्नीचर के लिये जो पेंट प्रयुक्त होता है, व साधारणतया उच्च कोटि का होता है। ऐसे पेंट का कार्य तल की रक्षा करना और उसे आकर्षक बनाना होता है।
वर्णक
सामान्यत: अकार्बनिक पदार्थ होते हैं। यदि उनमें कार्बनिक रंजक निलंबित हों, तो उन्हें "लेक" (lake) कहा जाता है। वर्णक साधारणतया ऐसा होना चाहिए कि उसकी आच्छादन क्षमता ऊँची हो, वह तल पर शीघ्रता से चिपक जाय ओर उसका रंग आकर्षक हो। यदि वह रंगीन है, तो उसका रंग प्रकाश के प्रति स्थायी और ऋतुसह्य होना चाहिए। सामान्यत: वह विषैला नहीं होना चाहिए। रसायनत: वह निष्क्रिय और सस्ता होना चाहिए। अधिक महत्व के वर्णक निम्नलिखित है :
श्वेत वर्णक - जिंक ऑक्साइड, लेडयुक्त जिंक ऑक्साइड, जिंक सल्फाइड, लिथोपोन (बेरियम सल्फेट और जिंक सल्फाइड का मिश्रण) टाइटेनियम ऑक्साइड, एंटिमनी ऑक्साइड, सफेदा (क्षारक सीस कार्बोनेट), क्षारक सीस सल्फेट इत्यादि।
काला वर्णक - कार्बन के विभिन्न रूप, कार्बनकाल, कजली, अस्थिकाल, काला ग्रैफाइट, लोहे के काले ऑक्साइड इत्यादि।
नील वर्णक - अल्ट्रारमेरिन, प्रशियन ब्लू, चाइनीज ब्लू, मेलोरी ब्लू, टर्नबुल, कोबाल्ट ऑक्साइड, थैलोसायनिन ब्लू इत्यादि हैं।
पीत वर्णक - क्रीम पीत (क्षारक लेड क्रोमेट), जिंक क्रीम, कैडमियम पीत (कैडमियम सल्फाइड), हाँसा पीत (Hansa yellow)।
हरा वर्णक - क्रीम ग्रीन, क्रोमियम ऑक्साइड ग्रीन, क्रोमियम हाइड्रॉक्साइड ग्रीन, फास्फोटंगिस्टक ग्रीन, थैनोसायनिन ग्रीन इत्यादि।
लाल वर्णक - आयरन ऑक्साइड, गेरू, जला हुआ सियेना, लाल सीस, कैडमियम सेलेनाइट, बेनेशियम रेड, मुरदासंख (litharge) इत्यादि।
बादामी या भूरा - जला हुआ अंबर, लोहे का ऑक्साइड, सियेना, जला हुआ गेरू इत्यादि।
धातु वर्णक - ऐल्यूमिनियम, ताँबे, कांसे तथा सीस के चूर्ण। ऐल्यूमिनियम का चूर्ण बहुत समय से प्रयुक्त होता आ रहा है। तेल में निलंबित ऐल्यूमिनियम की धूल तल का अच्छा संरक्षण करती है। इससे चमक भी अच्छी आती है। धातुएँ चूर्ण, धूल या फलक, के रूप में प्रयुक्त होती हैं। धातुओं के फलकों का उपयोग अनेक वर्षो से होता आ रहा है और अब उनका उपयोग दिन-दिन बढ़ता जा रहा है।
रंगक (Toners)
वर्णकों के रंगों को उन्नत करने तथा उनमें चमक लाने के लिये आज अनेक पदार्थ उनमें मिलाए जाते हें। ऐसे पदार्थो को रंगक (Toners) कहते हैं। ये सब ही कृत्रिम रीति से प्रस्तुत पदार्थ होते हैं। साधारणतया से डायजो रंजक होते हैं जो डायजो यौगिकों के फिनोल के संयोग से बनते हैं। ये सुंदर रंगों में प्राप्त होते हैं। इन्हें अकार्बनिक विस्तारों (extenders) पर अवक्षिप्त कराया जा सकता है। इस प्रकार के अवक्षेपण से "लेक" प्राप्त होते है। रंगक विस्तारकों पर सामान्यत: अवशोषित हो जाते हैं।
विस्तारक (extenders)
पेंट में प्रयुक्त होनेवाले विस्तारक रसायनत: निष्क्रिय होते हैं। वर्णक में इन्हें मिलाने का उद्देश्य वर्णक में अपमिश्रण (adulteration) करना नहीं होता। ये पेंट को तल पर बाँध रखने में सहायक होते हैं। इनसे चिमड़ापन, गाढ़ापन और आच्छादन क्षमता बहुत कुछ बढ़ जाती है। इनसे पेंट के मूल्य में कमी भी हो जाती है, क्योंकि ये विस्तारक अपेक्षया सस्ते होते हैं। इनको 20 प्रतिशत वर्णक में मिलाया जा सकता है। अधिक महत्व के विस्तारक हैं, बेराइटा या अवक्षिप्त बेरियम सल्फेट, कैल्साइट या कैल्सियम कार्बोनेट, जिप्सम या कैल्सियम सल्फेट, सोपस्टोन या मैग्नीशियम सिलिकेठ, चीनी मिट्टी या सफेद मिट्टी। पेंट में मिलने के पहले इन्हें पीसकर आवश्यकतानुसार महीन बना लेते हैं।
पेंटवाहक
ठोस वर्णकों को किसी तरल वाहक में निलंबित करने की आवश्यकता पड़ती है, ताकि तलों पर उनको सरलता से फैलाया जा सके, अथवा फुहारा के रूप में उन्हें कणित (atomise) किया जा सके। इसके लिये जो द्रव प्रयुक्त होते हैं, वे शोषक तेल होते हैं। इस रूप में तीसी का तेल सबसे अधिक मात्रा में प्रयुक्त होता है, क्योंकि यह सस्ता होताहै और शीघ्रता से उपलब्ध है। तीसी के तेल के स्थान पर कुछ अन्य तेलों, जैसे तुंग तेल, सोयाबीन तेल इत्यादि का भी प्रयोग होता है। ये सभी ही तेल गाढ़े होते हैं। इन्हें पतला करने के लिये अनेक द्रव विलायकों और तनुकारकों का व्यवहार होता है। ऐसे द्रव हैं तारपीन का तेल, पेट्रोलियम स्पिरिट, विलायक नैफ्था, अनेक सौरभिक हाइड्रोकार्बन, एथिल ऐल्कोहल और विशेष विशेष अवस्थाओं में व्युटेनोल, ब्युटिल ऐसीटेट, एमिल ऐसीटेट, ऐसीटोन इत्यादि। कुछ क्लोरीन युक्त विलायक भी इस कार्य के लिये अच्छे सिद्ध हुए है। विलायकों का प्रयोग बहुत कुछ उनके रंग, गंध विषालुती, वाष्पन गति, सस्तापन आदि पर निर्भर करता है।
शोषक (Driers)
कुछ पेंट जल्द सूखते नहीं। ऐसे पेंटों को जल्द सुखाने के लिये कुछ पदार्थ मिलाए जाते हैं जिन्हें शोषक कहते हैं। शोषकों की बड़ी अल्प मात्रा ही पर्याप्त होती है। ये पेंट के भौतिक तथा रासायनिक गुणों में परिवर्तन लाकर उन्हें जल्द सुखा देते हें। इनकी क्रिया वस्तुत: उत्प्रेरक होती है। इसी से इनकी अल्प मात्रा ही आवश्यक होती है। शोषक सामान्य धातुओं, जैसे सीसा, मैंगनीज, कोबाल्ट इत्यादि, के साबुन या रोजिनेट या कार्बनिक लवण (Carboxylate) होते हैं। ये पेंट को सुखाने के अतिरिक्त उसे गाढ़ा भी बनाते हैं और उसमें चमक भी लाते हैं। कुछ शोषक कक्कनाशी और दुर्गंधनाशी भी होते हें1 ऐसे ही पेंटों का प्रयोग मछली के जालों पर लेप चढ़ाने में होता है।
पेंटों का वर्गीकरण
विशेष विशेष पात्रों पर लेप चढ़ाने के लिये विशेष प्रकार के पेंट तैयार होते हैं। यह बहुत कुछ तल की प्रकृति और लेप चढ़ाने के उद्देश्य पर निर्भर करता है। कुछ पेंट जल में घुल जाते और कुछ जल में घुलते नहीं हैं। विशेष प्रयोजनों की दृष्टि से पेंटों का वर्गीकरण इस प्रकार किया जा सकता है :
1. राजपथ एवं मार्ग पेंट - राजपथों या सड़कों पर यातायात को नियंत्रित करने में पेंट द्वारा चिह्नविशेष या प्रयोग होता है। ऐसे पेंट जल्द सूखनेवाले और स्थायी होने चाहिए।
2.उष्मावरोधी पेंट - ये पेंट उष्मा से वस्तुओं की सुरक्षा करते हैं। ऐसे पेंट में साधारणतया ऐल्यूमिनियम रहता है।
3. संक्षारणबरोधी पेंट - रासायनिक कारखानों और विशेष परिस्थितियों में ये प्रयुक्त होते हैं। ऐसे पेंट में रबर, या रबर सदृश अन्य पदार्थ, रेज़िन तथा तारकोल से बने उत्पाद प्रयुक्त होते हैं।
4. दीप्त पेंट - इसमें ऐसे वर्णक प्रयुक्त होते हैं, जो पराबैंगनी प्रकाश में प्रदीप्त होते हैं। स्फुरदीप्त पेंट प्रकीर्ण प्रकाश के हटा देने पर भी कुछ समय तक चमकते रहते हैं। ऐसे पेंट सजावट में काम आते हैं। पेंट में प्रकीर्णं विकिरण प्रभावशाली हो, इसके लिये पेंट का पराबैंगनी प्रकाश के प्रति पारदर्शक होना आवश्यक है।
5. कारखानों में प्रयुक्त होनेवाले पेंट- मीटरकार, घोड़ा गाड़ियों, फर्नीचर आदि के लिये कारखानों में विशेष प्रकार के पेंट आजकल प्रयुक्त होते हैं : मोटर कार के लिये लेकर एल्किडरेज़िन, एक्रिलिक रेजिन तथा यूरियावाले पेंट प्रयुक्त होते है : फर्निचर के लिये लैकर या वार्निश प्रयुक्त होते हैं। यूरियावाले पेंट स्नानगृह और पाकाशाला के फनर्चिरों के लिये प्रयुक्त होते हैं। ईपोक्सी तथ्ज्ञा असंतृप्त पोलिएस्टरवाले पेंट भी अब प्रयुक्त होने लगे हैं। इनसे एनामेल सा लेप प्राप्त होता है।
6. अन्य पेंट - भवननिर्माण में प्रयुक्त होनेवाले पेंट, तैल या वार्निश पर आधारित, अथवा आक्षीर किस्म के होते हैं। गृह के बाह्य भागों पर प्रयुक्त होनेवाले पेंट अनेक प्रकार के होते हैं, पर सामान्यत: ये तीसी के तेल पर आधारित पेंट होते हैं। अब ऐल्किड या आक्षीर भी प्रयुक्त होने लगे हैं। पेंट के आवरण में कठिनता, चमकीलापन इत्यादि गुण लाने के लिये पेंट में आज अनेक अन्य पदार्थ, गोंद, ऐल्यूमेन, पायसीकृत केसीन इत्यादि अल्प मात्रा में डाले जाते हैं।
समवाक
समवाक, समग्लोस या आइसोग्लोस ( अंग्रेज़ी: isogloss ) ऐसी भौगोलिक सीमा को कहते हैं जिसके पार भाषा का कोई पहलु बदल जाता हो, मसलन किसी स्वर वर्ण का उच्चारण, किसी व्यंजन वर्ण को उच्चारण करने का लहजा, इत्यादि। अगर ऐसे समवाकों का समूह किसी एक ही रेखा पर पड़ता हो तो वह दो उपभाषाओं के बीच में सीमा होने का बड़ा संकेत होता है। उदाहरण के लिए एक अध्ययन में पाया गया की हिन्दी क्षेत्र के पूर्वी इलाक़ों में 'ण' का उच्चारण 'न' जैसा किया जाता है, जबकि पश्चिमी क्षेत्रों में 'न' और 'ण' में अंतर किया जाता है। इन दोनों क्षेत्रों के गाँवों का अध्ययन करने पर बीच में एक सीमा बनती है जहाँ हिन्दी भाषा के इस पहलु का समवाक है।
केन्टम-साटेम समवाक
हिन्द-यूरोपी भाषा परिवार में 'केन्टम-सातेम समवाक' ( Centum-Satem Isogloss ) मशहूर है। इस समवाक सरहद से पूर्वी हिन्द-यूरोपी भाषी इलाक़ों में (यानि संस्कृत, रूसी, फ़ारसी, हिन्दी में) बहुत से शब्दों में 'स' या 'श' की आवाज़ देखी जाती है जबकि इस से पश्चिम के क्षेत्रों में (यानि अंग्रेज़ी, जर्मन, फ़्रांसिसी में) उन्ही के सजातीय शब्दों में 'क', 'ख' या 'ग' की ध्वनि आती है। उदाहरण:
सतीश शिवलिंगम
जीवन
सतीश शिवलिंगम का जन्म तमिलनाडु के वेल्लोर ज़िले के सतुवचारी गांव में हुआ था। इनके पिता पूर्व सैनिक थे जिन्होंने राष्ट्रीय स्तर पर स्वर्ण पदक जीता था और अब वीआईटी विश्वविद्यालय में गार्ड की नौकरी करते हैं। सतीश ने अपनी विद्यालय की शिक्षा सतुवचारी से पूर्ण की। वह वर्तमान में वह चेन्नई, दक्षिणी रेलवे क्षेत्र में चपरासी हैं।
कैरियर
2018 राष्ट्रमण्डल खेलों में उन्होंने 77 किग्रा भारवर्ग में स्वर्ण पदक जीतकर भारत को तीसरा स्वर्ण पदक दिलाया। उन्होंने स्नैच में 144 किग्रा तथा क्लीन एण्ड जर्क में 173 किग्रा का भार उठाया। उनका कुल स्कोर 312 था।
इससे पहले वे 2014 राष्ट्रमण्डल खेलों में भी स्वर्ण पदक जीत चुके हैं। वहाँ उन्होंने 77 किग्रा भारवर्ग में ही 149 किग्रा स्नैच में तथा 179 किग्रा क्लीन एण्ड जर्क में वजन उठाया था। उनका कुल स्कोर 328 किग्रा था जो कि राष्ट्रमण्डल खेलों का नया रिकॉर्ड था।
शिवलिंगम ने 2016 रियो ओलम्पिक में भी भाग लिया था परन्तु पुरुषों की 77 किग्रा भारवर्ग की स्पर्धा में 328 किग्रा का वजन उठाकर वे 14 भारोत्तोलकों में 11वें स्थान पर रहे।
नौरंगपुर खरसीया मण्डल
नौरंगपुर खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
बारा गाँव, पीरपैंती (भागलपुर)
बारा पीरपैंती, भागलपुर, बिहार स्थित एक गाँव है।
हिमाचल प्रदेश पुलिस
हिमाचल प्रदेश पुलिस भारत में हिमाचल प्रदेश राज्य के लिए कानून प्रवर्तन एजेंसी है। इसका एक राज्य मुख्यालय शिमला में और 12 जिला मुख्यालय राज्य में हैं।
इतिहास
राजनीतिक इकाई के रूप में हिमाचल प्रदेश 15 अप्रैल, 1948 को अस्तित्व में आया। इसका गठन चंबा, मंडी, सुकेत, सिरमौर की रियासतों और पंजाब पहाड़ी राज्यों के रूप में जाने जाने वाले 26 छोटे राज्यों को एकीकृत करके किया गया था। इसके बाद, 1954 में बिलासपुर, जो उस समय एक भाग "ग" राज्य था, को भी हिमाचल प्रदेश में मिला दिया गया। 1960 में जिला किन्नौर को जिला महसू से बनाया गया था, जो पहले 27 पहाड़ी राज्यों को मिलाकर बनाया गया था। 1966 में पंजाब के पुनर्गठन के बाद, शिमला, कांगड़ा, कुल्लू, लाहौल और स्पीति जिले, होशियारपुर जिले की ऊना तहसील और अंबाला जिले की नालागढ़ तहसील को भी हिमाचल प्रदेश के केंद्र शासित प्रदेश में मिला दिया गया था। 1972 में कांगड़ा और महासू जिलों का पुनर्गठन किया गया। जिला कांगड़ा को तीन भागों में विभाजित किया गया और ऊना और हमीरपुर तहसीलों को अलग-अलग जिलों में बनाया गया। महासू जिले के कुछ क्षेत्रों को शिमला जिले में मिला दिया गया जबकि अन्य ने सोलन का नया जिला बनाया। 1948 में, मंडी, चंबा, सिरमौर, सुकेत और बिलासपुर जैसे राज्यों में उनके नियमित पुलिस बल थे। अन्य छोटे राज्यों में एक सामान्य पुलिस बल था। सिरमौर और बिलासपुर को छोड़कर पंजाब पहाड़ी राज्यों के शासकों ने अपने राज्यों में पुलिसिंग की एक सामान्य प्रणाली स्थापित करने के लाभ को महसूस किया। इस प्रणाली को 1 अप्रैल, 1943 से तीन वर्षों के लिए एक प्रयोग के रूप में अपनाया गया था। यह सही मायनों में हिमाचल प्रदेश पुलिस की शुरुआत थी। योजना के उचित प्रशासन के लिए, 5 सदस्यों वाली एक कार्यकारी समिति का गठन किया गया था। इस समिति के चार सदस्य शासकों द्वारा अपने में से चुने जाते थे। 5वें सदस्य को पंजाब पहाड़ी राज्यों के राजनीतिक एजेंट द्वारा ऐसे राज्यों का प्रतिनिधित्व करने के लिए नामित किया गया था जो शासकों के अल्पसंख्यक होने या अन्य कारणों से उसके प्रत्यक्ष प्रशासन के अधीन हो सकते हैं। समिति ने उनमें से एक को अपना अध्यक्ष चुना। पुलिस कार्य के उचित प्रशासन को सुनिश्चित करने के लिए, अधीक्षक की स्थिति का एक अधिकारी। ब्रिटिश भारत में पुलिस के नियुक्त किया गया था। उसके पास इन राज्यों में पुलिस संवर्ग पर सामान्य पर्यवेक्षण करने का अधिकार था। 1948 में, केंद्र शासित प्रदेश के गठन के बाद, राज्य में पुलिस बल को सुव्यवस्थित करने के प्रयास किए गए ताकि इसे भारत संघ के अन्य बलों के बराबर लाया जा सके। अलग-अलग पृष्ठभूमि और परंपराओं वाले विभिन्न राज्यों से लिए गए पुलिस बल को हिमाचल प्रदेश पुलिस बनाने के लिए समामेलित किया गया था।
संगठनात्मक संरचना
हिमाचल प्रदेश पुलिस गृह विभाग, हिमाचल प्रदेश सरकार के सीधे नियंत्रण में आती है। हिमाचल प्रदेश पुलिस का नेतृत्व पुलिस महानिदेशक (DGP) करता है। हिमाचल प्रदेश पुलिस का प्रशिक्षण महाविद्यालय दरोह (पालमपुर) में स्थित है।
भारत में कानून प्रवर्तन के रैंक
सभी पुलिस अधिकारियों के रैंक, पद और पदनाम एक राज्य से दूसरे राज्य में भिन्न होते हैं क्योंकि कानून और व्यवस्था राज्य का मामला है । लेकिन, आम तौर पर निम्नलिखित पैटर्न देखा जाता है:
सेवाएं
हिमाचल पुलिस की अपनी आधिकारिक वेबसाइट पर ऑनलाइन ट्रैफिक चालान, एफआईआर, शिकायत पंजीकरण सेवाएं जैसी अन्य ऑनलाइन सेवाएं हैं।
वायकाटो नदी
वायकाटो नदी ( Waikato River ) न्यूज़ीलैण्ड की सबसे लम्बी नदी है। यह उस देश के उत्तर द्वीप (नोर्थ आईलैण्ड) में स्थित है। इसकी उत्पत्ति ताऊपो ज्वालामुखीय क्षेत्र में स्थित रुआपेहू पर्वत ( Mount Ruapehu ) नामक ज्वालामुखी की पूर्वी ढलानों में पिघलती बर्फ में होती है और वहाँ से यह ताऊपो झील ( Lake Taupo ) पहुँचती है, जो कि न्यूज़ीलैण्ड की सबसे विशाल झील है। यहाँ से यह झील के पूर्वोत्तरी छोर से फिर आगे निकलती है और हूका झरना श्रंखला ( Huka Falls ) बनाती है। फिर वायकाटो मैदान से निकलती हुई यह ऑक्लैण्ड शहर के पास स्थित पोर्ट वायकाटो ( Port Waikato ) नामक बंदरगाह में तस्मान सागर में विलय हो जाती है।
नामोत्पत्ति
माओरी भाषा में 'वायकाटो' का अर्थ 'बहता पानी' है।
नन्दा देवी
नंदा देवी समूचे गढ़वाल मंडल और कुमाऊं मंडल और हिमालय के अन्य भागों में जन सामान्य की लोकप्रिय देवी हैं। नंदा की उपासना प्राचीन काल से ही किये जाने के प्रमाण धार्मिक ग्रंथों, उपनिषद और पुराणों में मिलते हैं। रूप मंडन में पार्वती को गौरी के छ: रुपों में एक बताया गया है। भगवती की ६ अंगभूता देवियों में नंदा भी एक है। नंदा को नवदुर्गाओं में से भी एक बताया गया है। भविष्य पुराण में जिन दुर्गा के स्वरूपों का उल्लेख है उनमें महालक्ष्मी, नंदा, क्षेमकरी, शिवदूती, महाटूँडा, भ्रामरी, चंद्रमंडला, रेवती और हरसिद्धी हैं। शक्ति के रूप में नंदा ही सारे हिमालय में पूजित हैं। नंदा देवी का मूल धाम चमोली के कुरुड़ गांव में है। बाद में कई जगह पर इनके मंदिर बनाए गए। नंदा के इस शक्ति रूप की पूजा गढ़वाल में तल्ली दसोली, सिमली, तल्ली धूरी, चांदपुर, गैड़लोहवा आदि स्थानों में होती है। गढ़वाल में राज जात यात्रा का आयोजन भी नंदा के सम्मान में होता है।
कुमाऊँ में अल्मोड़ा, रणचूला, डंगोली, बदियाकोट, सोराग, कर्मी, पोथिंग, चिल्ठा, सरमूल आदि में नंदा के मंदिर हैं। अल्मोड़ा में नंदा का मूल मंदिर है। जहां पर की बधाण गढ़ी से मां नंदा भगवती को स्थापित किया गया। बधाण गढ़ी में नंदा के मुख्य मंदिर कुरुड़ की नंदा देवी की मूर्ति स्थापित थी। जो कि अल्मोड़ा के राजा के आक्रमण व लूट के बाद अल्मोड़ा में बसाई गई। अनेक स्थानों पर नंदा के सम्मान में मेलों के रूप में समारोह आयोजित होते हैं। नंदाष्टमी को कुरुड़ की आदिशक्ति मां नंदा देवी का मेला, कोट की माई का मेला और नैतीताल में नंदादेवी मेला अपनी सम्पन्न लोक विरासत के कारण कुछ अलग ही छटा लिये होते हैं परन्तु अल्मोड़ा नगर के मध्य में स्थित ऐतिहासिकता नंदादेवी मंदिर में प्रतिवर्ष भाद्र मास की शुक्ल पक्ष की अष्टमी को लगने वाले मेले की रौनक ही कुछ अलग है।
स्टेफॉन वोल्‍ज़मान नियम
एक पिण्ड जो सभी आपतित विकिरणों को अवशोषित नहीं करता (कभी-कभी इसे धूसर पिण्ड भी कहा जाता है) कृष्णिका की तुलना में कम कुल ऊर्जा उत्सर्जित करेगा और इसे उत्सर्जकता द्वारा वर्णित किया जाता है :
किरणन j^{\star} की विमा ऊर्जा फलक्स (ऊर्जा प्रति समय प्रति क्षेत्रफल) के समान होती है और अन्तर्राष्ट्रीय इकाई प्रणाली में जूल प्रति सैकण्ड प्रति वर्ग मीटर अथवा समान रूप से वॉट प्रति वर्ग मीटर होती है। निरपेक्ष ताप T की अन्तर्राष्ट्रीय इकाई प्रणाली में इकाई केल्विन है। \varepsilon को धूसर पिण्ड की उत्सर्जकता कहा जाता है; यदि यह आदर्श कृष्णिका है तो, होता है। अधिक व्यापक रूप में (और वास्तविकता में) उत्सर्जकता तरंगदैर्घ्य पर निर्भर करती है अर्थात उत्सर्जकता तरंगदैर्घ्य का फलन है,.
किसी वस्तु द्वार विकरित शक्ति को पृष्ठिय क्षेत्रफल, A से गुणा करने पर:
स्टेफॉन वोल्‍ज़मान सीमा के बाहर अधिधातु (वस्तुएं) बनाई जा सकती हैं।
इतिहास
यह नियम जोसेफ स्टेफॉन (1835-1893) द्वारा जॉन टिंडाल द्वारा निर्मित प्रायोगिक परिक्षण के आधार पर 1879 में प्रतिपादित किया गया और लुडविग बोल्ट्जमान (1835-1893) ने 1884 में उष्मागतिकी के उपयोग से इसका सैद्धांतिक विश्लेषण किया।
सूर्य का ताप
स्टेफॉन ने अपने नियम की सहायता से सूर्य का पृष्ठीय ताप ज्ञात किया। उन्होंने चार्ल्स सॉरेट (1854–1904) के आँकड़ों से ज्ञात किया कि सूर्य से ऊर्जा फलक्स घनत्व निश्चित ताप पर गर्म की गई पटलिका (पतली पट्टिका) से 29 गुणा अधिक होता है। एक गोल पटलिका प्रेक्षण यंत्र से कुछ दूरी पर इस तरह से रखा गया कि यह सूर्य के समान कोण पर दिखाई दे। सॉरेट ने पटलिका का ताप लगभग 1900 °C से 2000 °C प्राक्कलित किया।
सितारों का तापमान
सूर्य के अलावा एक तारे के तापमान को इससे उत्सर्जित ऊर्जा को कृष्णिका viकिरण के समान मानकर सन्निकटन किया जा सकता है। अतः:
जहाँ L दीप्ति है, σ स्टेफॉन-बोल्‍ज़मान स्थिरांक, R स्टेलर त्रिज्या और T प्रभावी ताप है। यही सूत्र सूर्य के सापेक्ष मुख्य अनुक्रम तारे की त्रिज्या ज्ञात करने के लिए भी काम में लिया जा सकता है:
जहाँ R_\odot, सौर त्रिज्या है।
स्टेफॉन वोल्‍ज़मान नियम की सहायता से, खगोलज्ञ आसानी से तारे की त्रिज्या का अनुमान लगा लेते हैं। यह नियम ब्लैक होल के उष्मागतिकी के अध्ययन में भी मिलता है जिसे हॉकिंग विकिरण के नाम से जाना जाता है।
पृथ्वी का तापमान
इसी प्रकार से हम कृष्णिका सन्निकटन द्वारा सूर्य से प्राप्त ऊर्जा और पृथ्वी से विकरित ऊर्जा को समीकृत कर पृथ्वी का प्रभावी ताप TE ज्ञात कर सकते हैं। सूर्य द्वारा उत्सर्जित शक्ति, ES, निम्न समीकरण द्वारा दी जाती है:
पृथ्वी पर a0 के गोले से गुजरने वाली ऊर्जा, सूर्य और पृथ्वी के मध्य दूरी और गोले के प्रत्येक वर्ग मीटर से गुजरने वाली ऊर्जा निम्न समीकरण द्वारा दी जाती है
ऊष्मागतिक व्युत्पत्‍ति
एक बॉक्स निहित विकिरण T^{4} के अनुक्रमानुपाती होती है इस प्रभाव को उष्मागतिकी के उपयोग से व्युत्पन्न किया जा सकता है। यह चिरसम्मत विद्युतगतिकी का पालन करता है जहाँ विकिरण दाब P आन्तरिक ऊर्जा घनत्व से सम्बंधित होता है:
बॉक्स की कुल आन्तरिक ऊर्जा जिसमें विकिरण निहित है को निम्न प्रकार लिखा जा सकता है:
इसे मूलभूत उष्मागतिकीय सम्बंध में रखने पर
जिसके परिणामस्वरूप
अतः
यह समीकरण मैक्सवेल सम्बंधों से प्राप्त किये जा सकते हैं। उपरोक्त समीकरण से इन्हें निम्न प्रकार लिखा जा सकता है:
और
S के द्वितीय कोटि अवकलज की P और V के साथ समानता का परिणाम निम्न प्रकार है:
n विमिय समष्टि में स्टेफॉन वोल्‍ज़मान नियम
यह प्रदर्शित किया जा सकता है कि n विमिय समष्टि में विकिरण दाब निम्न समीकरण द्वारा दिया जाता है
अतः n विमिय समष्टि में,
इसलिए,
जिससे निम्न प्राप्त होता है
मान रखने पर
व्यापक रूप में स्थिरांक का मान
जहाँ \zeta(x) रिमान जीटा फलन और p(n), n का एक फलन है, जहाँ p(3)=4.
प्लांक के नियम से व्युत्पत्‍ति
प्लानक के विकिरण सूत्र का उपयोग कर समतापी कोटर के अंदर विकिरण की ऊर्जा घ्नत्‍व का मान ज्ञात किया जा सकता है कुल ऊर्जा घनत्व u =
सिंगुडानी, बेरीनाग तहसील
सिंगुडानी, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
नन्दा देवी (बहुविकल्पी)
नन्दा देवी एक बहु विकल्पी शब्द है। इसके कई अर्थ हो सकते हैं:
हरिशपुर
हरिशपुर (Harishpur) भारत के पश्चिम बंगाल राज्य के पश्चिम बर्धमान ज़िले में स्थित एक शहर है। राष्ट्रीय राजमार्ग 19 यहाँ से गुज़रता है।
मोइनुद्दीन चिश्ती
हजरत ख़्वाजा मोइनुद्दीन हसन चिश्ती की मज़ार अजमेर शहर में है। यह माना जाता है कि मोइनुद्दीन चिश्ती का जन्म ५३७ हिज़री संवत् अर्थात ११४३ ई॰ पूर्व पर्शिया के सिस्तान क्षेत्र में हुआ। अन्य खाते के अनुसार उनका जन्म ईरान के इस्फ़हान नगर में हुआ। ख्वाजा मोइनुद्दीन चिश्ती की दरगाह के खादिम पूर्वजों के वंसज है। ख़्वाजा नवाब के नाम से भी जाना जाता है। ग़रीब नवाज़  इन्हें लोगों द्वारा दिया गया लक़ब है।
चिश्तिया तरीका - पुनर्स्थापना
चिश्तिया तरीका अबू इसहाक़ शामी ने ईरान के शहर "चश्त" में शुरू किया था, इस लिए इस तरीक़े को "चश्तिया" या चिश्तिया तरीका नाम पड गया। लेकिन वह भारत उपखन्ड तक नहीं पहुन्चा था। मोईनुद्दीन चिश्ती साहब ने इस सूफ़ी तरीक़े को भारत उप महाद्वीप या उपखन्ड में स्थापित और प्रचार किया। यह तत्व या तरीक़ा आध्यात्मिक था, भारत भी एक आध्यात्म्कि देश होने के नाते, इस तरीक़े को समझा, स्वागत किया और अपनाया। धार्मिक रूप से यह तरीका बहुत ही शान्तिपूर्वक और धार्मिक विग्नान से भरा होने के कारण भारतीय समाज में इन्के सिश्यगण अधिक हुवे। इन्की चर्चा दूर दूर तक फैली और लोग दूर दूर से इनके दरबार में हाजिर होते, और धार्मिक ग्यान पाते।
अजमेर में उनका प्रवेश
अजमेर में जब वे धार्मिक प्रचार करते तो चिश्ती तरीके से करते थे। इस तरीके में ईश्वर गान पद्य रूप में गायन के माध्यम से लोगों तक पहुँचाया जाता था। मतलब ये कि, क़व्वाली, समाख्वानी, और उपन्यासों द्वारा लोगों को ईश्वर के बारे में बताना और मुक्ति मार्ग दर्शन करवाना। स्थानीय हिन्दू राजाओं से भी कई मतभेद हुए परन्तु वह सब मतभेद स्वल्पकालीन थे। स्थानीय राजा भी मोईनुद्दीन साहब के प्रवचनों से मुग्ध हुए और उनपर कोई कष्ट या आपदा आने नहीं दिया।
इस तरह स्थानीय लोगों के हृदय भी जीत लिये, और लोग भी इनके मुरीद (शिष्य) होने लगे।
उनके आखरी पल
६३३ हिज़री के आते ही उन्हें पता था कि यह उनका आखरी वर्ष है, जब वे अजमेर के जुम्मा मस्जिद में अपने प्रशंसको के साथ बैठे थे, तो उनहोंने शेख अली संगल (र अ) से कहा कि वे हज़रत बख्तियार काकी (र अ) को पत्र लिखकर उन्हें आने के लिये कहें। ख्वाजा साहेब के बाद क़ुरान-ए-पाक, उनका गालिचा और उनके चप्पल काकी (र अ) को दिया गया और कहा "यह विशवास मुहम्म्द (स अ व्) का है, जो मुझे मेरे पीर-ओ-मुर्शिद से मिला हैं, मैं आप पर विशवास करके आप को दे रहा हुँ और उसके बाद उनका हाथ लिया और नभ की ओर देखा और कहा "मैंने तुम्हें अल्लाह पर न्यास्त किया है और तुम्हें यह मौका दिया है उस आदर और सम्मान प्राप्त करने के लिए।" उस के बाद ५ और ६ रजब को ख्वाजा साहेब अपने कमरे के अंदर गए और क़ुरान-ए-पाक पढने लगे, रात भर उनकी आवाज़ सुनाई दी, लेकिन सुबह को आवाज़ सुनाई नहीं दी। जब कमरा खोल कर देखा गया, तब वे स्वर्ग चले गये थे, उनके माथे पर सिर्फ यह पंक्ति चमक रही थी "वे अल्लाह के मित्र थे और इस संसार को अल्लाह का प्रेम पाने के लिए छोड दिया।" उसी रात को काकी (र अ) को मुहम्मद (स अ व्) स्वपन में आए थे और कहा "ख्वाजा साहब अल्लाह के मित्र हैं और मैं उनहें लेने के लिये आया हुँ। उनकी जनाज़े की नमाज़ उन के बड़े पुत्र ख्वाजा फ़क्रुद्दीन (र अ) ने पढाई। हर साल हज़रत के यहाँ उनका उर्स बड़े पैमाने पर होता है।
वंश
ख्वाजा हुसैन चिश्ती अजमेरी (اُردُو :- خواجه حسین) आपको शैख़ हुसैन अजमेरी और मौलाना हुसैन अजमेरी, ख्वाजा हुसैन चिश्ती के नाम से भी जाना जाता है, ख्वाजा हुसैन अजमेरी ख़्वाजा मोईनुद्दीन हसन चिश्ती के वंशज (पोते) है, बादशाह अकबर के अजमेर आने से पहले से ख़्वाजा हुसैन अजमेरी अजमेर दरगाह के सज्जादानशीन व मुतवल्ली प्राचीन पारिवारिक रस्मों के अनुसार चले आ रहे थे, बादशाह अकबर द्वारा आपको बहुत परेशान किया गया और कई वर्षों तक कैद में भी रखा। दरगाह ख़्वाजा साहब अजमेर में प्रतिदिन जो रौशनी की दुआ पढ़ी जाती है वह दुआ ख़्वाजा हुसैन अजमेरी द्वारा लिखी गई थी। आपका विसाल 1029 हिजरी में हुआ। यही तारीख़ मालूम हो सकी। गुम्बद की तामीर बादशाह शाहजहाँ के दौर में 1047 में हुई।
साधारण संस्क्रुती में
हुसैन इब्न अली के पाशस्त में इन्हों ने यह कविता लिखी, जो दुनियां भर में मशहूर हुई।
शाह अस्त हुसैन, बादशाह अस्त हुसैन शाह हैं हुसैन, बादशाह हैं हुसैन
दीन अस्त हुसैन, दीनपनाह अस्त हुसैन धर्म हैं हुसैन, धर्मरक्षक हैं हुसैन
सरदाद न दाद दस्त दर दस्त ए यज़ीद अपना सर पेश किया, मगर हाथ नहीं पेश किया आगे यज़ीद के
मीडिया में
इनके करामात पर कई हिन्दी अथवा उर्दू फिल्में बनीं। और इन के जीवन पर कई गीत भी लिखे गये और गाये भी गये।
भारत उपमहाद्वीप में जहां कहीं भी क़व्वाली होती है, तो उन क़व्वालियों में इनके बारे में "मनक़बत" (वलियों की प्रशंसा करते हुए गीत या पद्य) गाना एक आम परंपरा है।
बाहरी कडियां
Official website of Dargah, Ajmer
संयुग्मी अम्ल
ब्रान्स्टेड तथा लॉरी का अम्ल-क्षार सिद्धान्त के अन्तर्गत संयुग्मी अम्ल (conjugate acid) वह रासायनिक यौगिक है जो तब बनता है जब कोई अम्ल, किसी क्षार को एक प्रोटॉन ( H <sup id="mwDg">+ ) दान करता है। दूसरे शब्दों में, जब किसी क्षार में एक हाइड्रोजन आयन जुड़ता है तो संयुग्मी अम्ल बनता है। इसके विपरीत, जब किसी अभिक्रिया में जब कोई अम्ल एक हाइड्रोजन आयन खो देता है, तो शेष पदार्थ एक संयुग्मी क्षार होता है। अतः, अम्ल से प्रोटॉन के निकाल देने पर संयुग्मी क्षार बनता है। चूंकि कुछ अम्ल कई प्रोटॉन दे सकने में सक्षम होते हैं, इसलिए उस अम्ल का संयुग्मी क्षार स्वयं अम्लीय प्रकृति का हो सकता है।
उपरोक्त संकल्पना को संक्षेप में निम्नलिखित प्रकार से कहा जा सकता है-
जंगली नील
जंगली नील (false indigo) एक खरपतवार है जो चौड़ी पत्ती वाला खरपतवार है।
जंतरी रायगढ मण्डल
जंतरी रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
श्रीलंका क्रिकेट टीम का दक्षिण अफ्रीका दौरा 2000-01
श्रीलंका की राष्ट्रीय क्रिकेट टीम ने दिसंबर 2000 में दक्षिण अफ्रीका का दौरा किया। दक्षिण अफ्रीका ने श्रृंखला 2-0 से जीती।
बोरॉन यौगिक
बोरॉन यौगिक ऐसे यौगिक होते हैं जिनमें बोरॉन तत्व होता है। सबसे परिचित यौगिकों में, बोरॉन का औपचारिक ऑक्सीकरण अवस्था +3 है।  इनमें ऑक्साइड, सल्फाइड, नाइट्राइड और हैलाइड शामिल हैं।
हरीशपुर
हरीशपुर और इस से मिलते-जुलते नाम के एक से अधिक स्थान हैं:
बिडोली सीकर
सीकर मुख्यालय से दक्षिण की ओर 21 किलोमीटर दूर स्थित हैं। बिडोली के पूर्व में 4 किलोमीटर जीनमाता जी का भव्य मंदिर स्थित हैं।
गांव की जनसँख्या २२०४ है व साक्षरता दर ७२.१८ % है। (२०११)
मजरोही गाँव, पीरपैंती (भागलपुर)
मजरोही पीरपैंती, भागलपुर, बिहार स्थित एक गाँव है।
मदनगोपाली गाँव, पीरपैंती (भागलपुर)
मदनगोपाली पीरपैंती, भागलपुर, बिहार स्थित एक गाँव है।
रूपोशी बांग्ला (टीवी चैनल)
<templatestyles src="Module:Infobox/styles.css">
रूपोशी बांग्ला एक बंगाली मनोरंजन चैनल है जिसे 31 अगस्त 2009 को वास्तविकता से लेकर सामाजिक-पौराणिक कथाओं, फीचर फिल्मों से लेकर समाचार अपडेट और कॉमेडी से लेकर नाटक तक विभिन्न श्रेणियों के शो के साथ लॉन्च किया गया था। चैनल ब्रांड वैल्यू कम्युनिकेशंस लिमिटेड, कोलकाता का प्रोडक्शन है।
तनिकेला भरणी
तनिकेला भरणी (जन्म 14 जुलाई 1954) एक भारतीय अभिनेता, पटकथा लेखक, कवि, नाटककार और निर्देशक हैं जो मुख्य रूप से तेलुगु सिनेमा में काम करते हैं। उन्होंने 750 से अधिक फिल्मों में एक अभिनेता के रूप में काम किया है, जिनमें कुछ तमिल और हिंदी में भी शामिल हैं; जबकि वह 52 फिल्मों के पटकथा लेखक भी थे। उन्होंने तीन आंध्र प्रदेश राज्य नंदी पुरस्कार जीते हैं।
प्रारंभिक जीवन
तनिकेला भरानी के वंश में तेलुगु साहित्य के कवि और साहित्यकार शामिल हैं। दिवाकरला वेंकटवधानी और विश्वनाथ सत्यनारायण उनके दादा थे। तेलुगु कवि युगल तिरुपति वेंकट कावुलु में से एक दिवाकरला तिरुपति शास्त्री उनके परदादा-चाचा थे।
उनका जन्म एक तेलुगु ब्राह्मण परिवार में हुआ है। वह तेलुगु, अंग्रेजी, हिंदी, तमिल में धाराप्रवाह है।
वह एक धार्मिक हिंदू हैं जो श्री शिव और देवी पार्वती की स्तुति में भक्ति गीत गाने के लिए जाने जाते हैं, और अपने साथी हिंदुओं को न केवल भगवद गीता पढ़ने के लिए बल्कि जो सिखाता है उसका पालन करने के लिए प्रचार करते हैं। वह भारतीय जनता पार्टी (बीजेपी) के समर्थक भी हैं, और उन्होंने वर्तमान भारतीय प्रधान मंत्री नरेंद्र मोदी की कार्यालय के लिए पिछली बोली का समर्थन किया है।
आजीविका
भरणी ने 70 के दशक के मध्य में मंचीय नाटक किए और इसी दौरान उनकी मुलाकात टॉलीवुड अभिनेता रल्लापल्ली से हुई। उनकी मदद से भरणी ने छोटे-छोटे संवाद और मंच के दृश्य लिखना शुरू किया। बाद में उन्होंने थिएटर आर्ट्स में डिप्लोमा लिया। रल्लापल्ली की सलाह के बाद वे चेन्नई चले गए।
उन्होंने 1984 में कंचू कवचुम के लिए एक संवाद लेखक के रूप में अपना करियर शुरू किया और लेडीज़ टेलर (1986), श्री कनक महालक्ष्मी रिकॉर्डिंग डांस ट्रूप (1987), वरसुदोचदु (1988), चेट्टू किंडा प्लीडर (1989), स्वरा जैसी विभिन्न फिल्मों के लिए संवाद लिखे। कल्पना (1989), शिवा (1989) और सीनू वसंती लक्ष्मी (2004)। उन्होंने गुंडममगारी मनावडु (भले भलेती मांडू) के गीत भी लिखे और गाए।
उन्होंने लेडीज टेलर (1985) और श्री कनक महालक्ष्मी रिकॉर्डिंग डांस ट्रूप (1987) से शुरू होकर 750 से अधिक फिल्मों में अभिनय किया है, जिसमें उन्हें डोरा बाबू के रूप में देखा गया था। 1989 में वे राम गोपाल वर्मा की हिट फिल्म शिव में दिखाई दिए, जिसमें नागार्जुन ने अभिनय किया था। फिल्म शिवा की रिलीज़ के साथ, उन्हें बहुत पहचान मिली और उनके चरित्र नानाजी ने पूरे तेलुगु दर्शकों को प्रभावित किया।
उन्होंने 1996 में कॉमेडी फिल्म बॉम्बे प्रियुडु में सहायक भूमिका निभाई। समुद्रम में उनके शक्तिशाली विरोध ने उन्हें सर्वश्रेष्ठ खलनायक के रूप में नंदी पुरस्कार दिलाया। 2000 के बाद, उन्होंने मनमधुडु (2002), ओकारिकी ओकारू (2003), सांबा (2004), मल्लीश्वरी, गोदावरी (2006), और हैप्पी (2006) जैसी फिल्मों में अधिक परिपक्व भूमिकाएँ निभानी शुरू कीं।
उन्होंने तेलुगु ड्रामा फिल्म मिथुनम का निर्देशन 2012 में किया है जिसमें एसपी बालासुब्रह्मण्यम और लक्ष्मी हैं। इस फिल्म के लिए उन्हें सर्वश्रेष्ठ निर्देशन के लिए सिनेमा अवार्ड स्पेशल ज्यूरी अवार्ड मिला ।
उन्होंने एल्बम " नी लोना शिवुडु गालुडू, ना लोना शिवुडु गलाडु " एल्बम के लिए सात तेलुगु भक्ति गीत लिखे, जिसका शाब्दिक अर्थ है "आप में भगवान शिव और मुझमें भगवान शिव दुनिया पर राज कर सकते हैं।" उन्होंने नलोना सिवुडु गलाडु और शाहबाश रा शंकरा के लिए शीर्षक गीत भी गाया, जो उनके द्वारा लिखे गए थे।
व्यक्तिगत जीवन
उन्होंने 1988 में दुर्गा भवानी से शादी की। वह यूसुफगुडा, हैदराबाद में रहता है। दंपति के दो बच्चे हैं, तेजा और सौंदर्या लहरी। तेजा ने मिस्टर लवंगम (2012) फिल्म में एक अभिनेता के रूप में अपनी शुरुआत की।
बंगाल लोमड़ी
बंगाल लोमड़ी ( वुल्प्स बेंगालेंसिस ), जिसे भारतीय लोमड़ी के रूप में भी जाना जाता है, भारतीय उपमहाद्वीप में हिमालय की तलहटी और दक्षिणी भारत के माध्यम से नेपाल के तराई से, और दक्षिणी और पूर्वी पाकिस्तान से पूर्वी भारत और दक्षिण-पूर्वी बांग्लादेश तक एक लोमड़ी है।.
श्रेयसी सिंह
श्रेयसी सिंह भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में निशानेबाज़ी की डबल ट्रैप स्पर्धा में रजत पदक प्राप्त किया। और फाइनल में 92 अंक बनाए थे। उसी वर्ष, उन्होंने 2014 एशियाई खेलों में इंचियोन में डबल ट्रैप टीम स्पर्धा में शगुन चौधरी और वर्षा वर्मन के साथ कांस्य पदक जीता।
श्रेयसी सिंह बिहार के दिग्गज नेता रहे पूर्व केंद्रीय मंत्री दिग्विजय सिंह की बेटी है जो की 2020 में भारतीय जनता पार्टी (भाजपा) में शामिल हो गईं. श्रेयसी ने भूपेंद्र यादव की मौजूदगी में भाजपा की सदस्यता ग्रहण की. भाजपा की सदस्यता ग्रहण करने के बाद श्रेयसी ने जेपी नड्डा से भी मुलाकात की. श्रेयसी की मां पुतुल सिंह भी सांसद रही हैं |
मेंढक
मेंढक (तत्सम: मण्डूक) उभयचर वर्ग का जन्तु है जो जल तथा भूमि पर दोनों स्थानों रह सकता है। यह एक शीतरक्ती प्राणी है अर्थात् इसके शरीर का तापमान वातावरण के ताप के अनुसार घटता या बढ़ता रहता है। शीतकाल में यह ठंडक से बचने के लिए पोखर आदि की निचली सतह की मिट्टी लगभग दो फुट की गहराई तक खोदकर उसी में पड़ा रहता है। यहाँ तक कि कुछ खाता भी नहीं है। इस क्रिया को शीतनिष्क्रियता कहते हैं। इसी तरह की क्रिया ग्रीष्मकाल में होती है जिसे ग्रीष्म निष्क्रियता कहते हैं। भारत में पाई जाने वाली सामान्य जाति राना टिग्रिना है। उनमें अपने शत्रुओं से छिपने हेतु रंग परिवर्तन की क्षमता होती हैं, जिसे छद्मावरण कहा जाता है। इस रक्षात्मक रंग परिवर्तन क्रिया को अनुहरण कहते हैं।
श्रेयसी सिंह
श्रेयसी ने 2018 के राष्ट्रमंडल खेलों में देश के लिए स्वर्ण पदक जीता हैं |
राजनीति सफर
2020 में श्रेयसी सिंह ने बीजेपी जॉइन करी, जिसके तुरंत बाद बीजेपी ने बिहार विधानसभा चुनाव के लिए उन्हें टिकट देकर अपना उमीदवार भी बनाया. पार्टी ने उन्हें जमुई से उम्मीदवार बनाया है.
बिहार की वीवीआईपी सीटों में से एक जमुई विधानसभा सीट पर बीजेपी कैंडिडेट श्रेयसी सिंह ने अपने डेब्यू सियासी पारी में शानदार जीत हासिल की है. उन्होंने अपने निकटतम प्रत्याशी आरजेडी के विजय प्रकाश को 41 हजार 49 वोटों से शिकस्त दी है. बिहार के दिग्गज नेता रहे दिग्विजय सिंह की बेटी श्रेयसी सिंह को इस सीट पर 79603 वोट मिले. जबकि पिछले बार के विजेता रहे आरजेडी कैंडिडेट विजय प्रकाश को 38554 वोट मिले.
मेंढक
भेक या दादुर तथा मेंढक में कुछ अंतर है जैसे दादुर अधिकतर जमीन पर रहता है, इसकी त्वचा शुष्क एवं झुर्रीदार होती है जबकि मेंढक की त्वचा कोमल एवं चिकनी होती है। मेंढक का सिर तिकोना जबकि टोड का अर्द्ध-वृत्ताकार होता है। भेक के पिछले पैर की अंगुलियों के बीच झिल्ली भी नहीं मिलती है। परन्तु वैज्ञानिक वर्गीकरण की दृष्टि से दोनों बहुत हद तक समान जंतु हैं तथा उभयचर वर्ग के एनुरा गण के अन्तर्गत आते हैं। मेंढक प्रायः सभी जगहों पर पाए जाते हैं। इसकी ५००० से अधिक प्रजातियों की खोज हो चुकी है। वर्षा वनों में इनकी संख्या सर्वाधिक है। कुछ प्रजातियों की संख्या तेजी से कम हो रही है।
आकारिकी
मण्डूक की त्वचा श्लेष्मा से ढकी होने के कारण चिकनी तथा फिसलनी होती है। इसकी त्वचा सदैव आर्द्र रहती है। इसकी ऊपरी सतह धानी हरे रंग की होती है, जिसमें अनियमित धब्बे होते हैं, जबकि नीचे की सतह हल्की पीली होती है। यह कभी पानी नहीं पीता; बल्कि त्वचा द्वारा इसका अवशोषण करता है।
सिंहा रायगढ मण्डल
सिंहा रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मधुरा-सिवानपुर गाँव, पीरपैंती (भागलपुर)
मधुरा-सिवानपुर पीरपैंती, भागलपुर, बिहार स्थित एक गाँव है।
जलेसर
जलेसर (Jalesar) भारत के उत्तर प्रदेश राज्य के एटा ज़िले में स्थित एक नगर है। इसे घुंगरू नगर के नाम से भी जाना जाता है। यह बहुत ही पुरानी तहसील है। यहां पर धातु हस्तशिल्प का कारोबार बहुत साल पुराना है। यहां के बने हुए पीतल के घंटे मंदिरों में एक अलग ही धुन सुनाई देने में सहयोग करते हैं। यह आगरा हाथरस अलीगढ़ सिकंदराराऊ फिरोजाबाद! के बीच में पड़ता है।
मनसारपुर गाँव, पीरपैंती (भागलपुर)
मनसारपुर पीरपैंती, भागलपुर, बिहार स्थित एक गाँव है।
इछापुर
इछापुर और इस से मिलते-जुलते नामों के एक से अधिक स्थान हैं:
व्यवसायिक अर्थशास्त्र
व्यावसायिक अर्थशास्त्र (business economics) अर्थशास्त्र की एक संप्रयोग शाखा है जो व्यापार प्रबंधन के साथ जुड़ा हुआ है। यह सामान्य अर्थशास्त्र की एक व्यावसायिक शाखा है जिसे आमतौर पर प्रबंधकीय अर्थशास्त्र भी कहते हैं।
इतिहास
यह 1950 के दशक के शुरुआती वर्षों में अस्तित्व में आया, जब व्यवसाय प्रबंधन के व्यवहारिक मुद्दे और व्यापार की समस्याए बिना आर्थिक सिद्धांतों के निरंतर लागू करने के, सुलझाए नहीं जा सकते थे। यह व्यापार के दैनिक कार्यों जैसे निर्णय लेने की प्रक्रिया में सूक्ष्म और स्थूल आर्थिक अवधारणाओं और सिद्धांतों का उपयोग करता है। पुराने दिनों में, व्यावसायिक इकाइयों की स्थापना का स्वामित्व व्यक्तियों या परिवारों द्वारा प्रबंधित किया गया था। आज के समय में, व्यापारिक प्रतिष्ठान बहुत जटिल हो गए हैं। इस तरह के माहौल मे निर्णय लेना बहुत कठिन कार्य बन जाता है। इसलिए आर्थिक अवधारणाओं, सिद्धांतों और उपकरणों का इस्तेमाल करना आवश्यक हो गया है।
परिभाषा
व्यावसायिक अर्थशास्त्र आर्थिक सिद्धांतों, तर्क और व्यापार निर्णय लेने की प्रक्रिया में इस्तेमाल किया आर्थिक विश्लेषण के औजार का अध्ययन है। आर्थिक सिद्धांतों और आर्थिक विश्लेषण की तकनीकों उचित व्यापार निर्णय लेने के लिए व्यापार के अवसरों का मूल्यांकन, व्यापार की समस्याओं का विश्लेषण करने के लिए लागू कर रहे हैं। स्पेंसर तथा सिगलमैन के अनुसार,"व्यवसायिक अर्थशास्त्र, अर्थशास्त्र के सिद्धांत तथा व्यापार पद्धति का इस उद्देश्य से किया गया समन्वय है की प्रबंधकों को निर्णय लेने तथा भावी नियोजन करने में सुविधा है! बेट्स व पार्किन्सन के अनुसार,"व्यवसायिक अर्थशास्त्र में फर्म के व्यवहार का सैद्धांतिक व व्यवहारिक अध्ययन किया जाता है!" अतः व्यवसायिक अर्थशास्त्र ज्ञान की वह शाखा है जिसमें सामान्य आर्थिक सिद्धांतों का प्रयोग व्यवसायिक प्रबंधकों द्वारा व्यवसायिक व वास्तविक समस्याओं के हल में किया जाता है!
व्यावसायिक अर्थशास्त्र का घेरा
मांग के सिद्धांत- एक उत्पाद का उत्पादन और बिक्री उसकी मांग पर निर्भर करता है।
रवि कतूलू
रवि कतूलू भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा में 77 किलो भारवर्ग में 317 किलो भार उठाकर रजत पदक प्राप्त किया। इससे पहले 2010 राष्ट्रमण्डल खेलों में वे स्वर्ण पदक जीत चुके हैं।
मणिपुरी विकीपीडिया
"मणिपुरी विकिपीडिया" (मीटी विकिपीडिया, मेइती : ꯃꯩꯇꯩ ꯋꯤꯀꯤꯄꯦꯗꯤꯌꯥ) मणिपुरी भाषा का एक संस्करण विकिपीडिया, मुफ्त ऑनलाइन विश्वकोश है। इसका इन्क्यूबेटर रूप वर्ष २०१८ में शुरू किया गया था और वर्ष २०२१ में पूर्ण विकिपीडिया बन गया है। अब तक इसके २२६६ लेख हैं।
साहित्य अकादमी पुरस्कार डोगरी
साहित्य अकादमी पुरस्कार एक साहित्यिक सम्मान है जो कुल २४ भाषाओं में प्रदान किया जाता हैं और डोगरी भाषा इन में से एक भाषा हैं। अकादमी ने १९७० से इस भाषा के लिए पुरस्कारों को पेश किया।
राष्ट्रीय लेखापरीक्षा तथा लेखा अकादमी
राष्ट्रीय लेखापरीक्षा तथा लेखा अकादमी ( National Audit and Accounts Academy / NAAA), भारतीय लेखापरीक्षा तथा लेखा विभाग का शीर्ष प्रशिक्षण संस्थान है। यह लोक सेवा परीक्षा द्वारा नियुक्त भारतीय लेखापरीक्षा तथा लेखा सेवा के अधिकारियों को प्राम्रभिक प्रशिक्षण प्रदान करती है।
साहित्य अकादमी पुरस्कार डोगरी
साहित्य अकादमी पुरस्कार विजेता
डोगरी में दिए गए साहित्य अकादमी पुरस्कारों की सूची इस प्रकार है:
अनुवाद पुरस्कार विजेता
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ:
बाल साहित्य पुरस्कार विजेता
साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ:
युवा पुरस्कार विजेता
साहित्य अकादमी ने २०११ से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ:
इछापुर, पश्चिम बर्धमान
इछापुर (Ichhapur) भारत के पश्चिम बंगाल राज्य के पश्चिम बर्धमान ज़िले में स्थित एक शहर है।
मोनोफोनी
संगीत में मोनोफोनी संगीत की उस सरलतम बनावट को कहते हैं जिसमें धुन (अथवा "तराना") शामिल होती है जो अक्सर किसी एक गायक द्वारा गुनगुनाई जाती है अथवा किसी एक वाद्ययंत्र (जैसे बाँसुरी बजाना) द्वारा तैयार की जाती है जिसमें कोर्ड या हार्मोनियम की संगत नहीं हो। विभिन्न लोकगीत और पारम्परिक गीत मोनोफोनिक हैं।
बिंदराय मानकी
बिंदराय मानकी एक भारतीय क्रांतिकारी थे, जिन्होंने 1831-32 में ब्रिटिश शासन के खिलाफ छोटानागपुर में कोल विद्रोह का नेतृत्व किया था। उन्होंने 1831 मेंं सिंदराय मानकी और सुर्गा मुंडा के साथ मिलकर कोल आदिवासियों को मिलाकर ईस्ट इण्डिया कम्पनी के विरुद्ध लड़ाई लड़ी थी।
जीवनी
बिदराय का जन्म बंदगांव के ईचागुटू गांव में एक हो (कोल) मानकी परिवार में हुआ था। उनके बड़े भाई सिंदराय बंदगांव में 12 गांवों के मानकी थे। उनकी दो बहनें भी थी।
विद्रोह
छोटानागपुर के राजा के भाई हरिनाथ शाही ने बंदगांव के मानकी सिंदराय और बिंदराय की जमीन छीनकर एक सिखों और मुसलमानों को दे दिया। इसपर छोटानागपुर के राजा ने भी उनकी कोई सहायता नहीं की। सिखों ने उनके दो बहनों के साथ बलात्कार और बिंदराय की पत्नी का अपमान भी किया। सिखों और मुसलमानों अपनी शक्तियों का दुरुपयोग कर कोल महिलाओं को अगवा कर लेते थे। इन्हीं कारणों से नाराज़ सिंदराय मानकी, बिंदराय मानकी और सुर्गा मुंडा ने बंदगांव और रांची के सभी कोल (हो, भूमिज और मुण्डा) आदिवासियों को एकत्रित कर 11 दिसंबर 1831 को विद्रोह किया। यह विद्रोह बाहरी लोगों के विरुद्ध हुआ; सिख, मुसलमान, हिन्दू और अंग्रेज। कोल आदिवासियों ने सिखों और मुसलमानों के साथ साथ हिन्दूओं पर भी हमला किया, उनको मारकर उनके घरों को जला दिया गया। सोनपुर, बंदगांव, तमाड़, लंका और रांची में विद्रोह ने विध्वंसकारी रूप ले लिया। बिंदराय ने 1832 में खरसावां के ठाकुर चैतन सिंह के विरुद्ध लड़ाई में भूमिज विद्रोह के नायक गंगा नारायण सिंह की भी सहायता की।
19 मार्च 1832 को बिंदराय मानकी और सुर्गा मुंडा ने आत्मसमर्पण कर दिया। 1832 में कैप्टन विल्किंसन के नेतृत्व में सेना की टुकडिय़ों ने इस विद्रोह को दबा दिया। 1832 में कोल विद्रोह और भूमिज विद्रोह ने ब्रिटिश कंपनी को हिला कर रख दिया था।
राष्ट्रीय लेखा
किसी देश का एक वर्ष के अन्दर हुए सम्पूर्ण आय-व्यय का लेखा-जोखा उस देश का राष्ट्रीय लेखा (National accounts) कहलाता है। राष्ट्रीय लेखा उस देश का राष्ट्रीय बजट बनाने में सहायता करता है। जिस प्रकार हम किसी कार्य को करने से पहले योजना बनाते हैं, उसी प्रकार किसी देश का बजट बनाने से पहले उस देश के राष्ट्रीय लेखा का ध्यान रखा जाता है।
राष्ट्रीय खातों की प्रणाली निम्न संकेतकों के साथ चलती है:
1) जीडीपी और जीएनपी - ये दो संकेतक देश में उत्पादित सभी वस्तुओं और सेवाओं के मानों का योग का प्रतिनिधित्व करते हैं। सकल राष्ट्रीय और घरेलू उत्पाद के बीच का अन्तर, "आंतरिक" राज्य के राज्य क्षेत्र पर गैर निवासियों द्वारा उत्पादित उत्पादों के मूल्य, और शब्द "राष्ट्रीय" अनिवासी उत्पादन भी शामिल है, की अवधारणा ध्यान में रखा जाता है, लेकिन विदेश में राज्य के निवासियों द्वारा बनाए गए उत्पादों में शामिल हैं।
2) सकल खपत - राशि दिखाती हैउपभोग के प्रयोजन के लिए खरीदे गए सभी वस्तुओं और सेवाओं के मूल्य आइए ध्यान दें, कि औद्योगिक (आगे की प्रक्रिया के उद्देश्य के लिए सेमिनिफाइड उत्पादों की खरीद) और अंतिम उपभोग में भेद।
3) सकल संचय - यह सूचक देता हैप्राकृतिक और कानूनी दोनों व्यक्तियों द्वारा पूंजी संचय की कुल राशि का प्रतिनिधित्व बैंकों में जमा, मौजूदा खातों पर धन, साथ ही अधिग्रहण और गैर-मौजूदा परिसंपत्तियों के सुधार के लिए परिचालन शामिल है
राष्ट्रीय खातों की प्रणाली आज एक साधन है जिसके बिना आधुनिक आर्थिक विज्ञान की कल्पना करना असम्भव है। कार्य के सिद्धान्तों की समझ और समझ और एसएनए के मूल संकेतकों की गणना मैक्रो और महा-आर्थिक दोनों प्रक्रियाओं को समझने के लिए मौलिक है।
माधोपुर गाँव, पीरपैंती (भागलपुर)
माधोपुर पीरपैंती, भागलपुर, बिहार स्थित एक गाँव है।
किशनगढ़, अजमेर
किशनगढ़ (Kishangarh) भारत के राजस्थान राज्य के अजमेर ज़िले में स्थित एक नगर है। यह इसी नाम की तहसील का मुख्यालय भी है। किशनगढ़ अजमेर से 18 किमी पूर्वोत्तर और जयपुर से 102 किमी दक्षिणपश्चिम में स्थित है।
कला
किशनगढ़ चित्रकला यहीं से जन्मी। इस चित्रकला में 'बनी-ठनी' नामक एक दरबारी का सुन्दर चित्रण है।